
PATVIRTINTA 
Šiaulių miesto savivaldybės tarybos
2025 m.             d. sprendimu Nr. 


ŠIAULIŲ MIESTO SAVIVALDYBĖS KONTROLĖS IR AUDITO TARNYBOS
NUOSTATAI

 SKYRIUS


.	Šiaulių miesto savivaldybės kontrolės ir audito tarnybos nuostatai (toliau – Nuostatai) reglamentuoja Šiaulių miesto savivaldybės kontrolės ir audito tarnybos teisinę formą, savininką, savininko teises ir pareigas įgyvendinančią instituciją, veiklos rūšį, sritį, tikslą, funkcijas, teises, valdymą ir darbo organizavimą.
.	Tarnybos pavadinimas – Šiaulių miesto savivaldybės kontrolės ir audito tarnyba (toliau – Tarnyba), kodas Juridinių asmenų registre – 188657559. Tarnybos buveinės adresas: Vasario 16-osios g. 62, LT-76295 Šiauliai.
.	Tarnybos teisinė forma – biudžetinė įstaiga.
.	Tarnybos savininkė yra Šiaulių miesto savivaldybė (toliau – Savivaldybė), kodas savivaldybių kodų klasifikatoriuje – 111109429.
.	Savininko teises ir pareigas įgyvendinanti institucija yra Šiaulių miesto savivaldybės taryba (toliau – Savivaldybės taryba), kurios kompetenciją nustato Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas ir kiti teisės aktai. 
.	Tarnyba yra viešasis juridinis asmuo, turintis savo antspaudą su pavadinimu ir Savivaldybės herbu, dokumentų blankus, sąskaitą banke. Tarnyba yra atskaitinga Savivaldybės tarybai. Savivaldybės taryba Šiaulių miesto savivaldybės biudžete (toliau – savivaldybės biudžetas) nustato Tarnybai skiriamų asignavimų dydį. Savivaldybės administracija gali atlikti Tarnybos aptarnavimą.
.	Tarnyba savo veikloje vadovaujasi Lietuvos Respublikos Konstitucija, Vietos savivaldos įstatymu ir kitais įstatymais, Tarptautiniais aukščiausiųjų audito institucijų standartais, Valstybės kontrolės tvirtinamomis metodikomis, kitais teisės aktais ir Nuostatais.
.	Tarnybos veikla grindžiama nepriklausomumo, teisėtumo, viešumo, objektyvumo ir profesionalumo principais. 

 SKYRIUS


.	Tarnybos veiklos rūšis – Lietuvos Respublikos savivaldybių veikla, kodas 84.11.10. Tarnybos veiklos sritis – išorės auditas, vertinimas ir kontrolė.
.	Tarnybos veiklos tikslas – prižiūrėti, ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai. 
.	Siekdama veiklos tikslo, Tarnyba vykdo šias funkcijas:
.	
.	
.	
.	
.	
.	
.	
.	
.	
.	
.	
.	
.	atlieka Savivaldybės administracijos, Savivaldybės administravimo subjektų ir Savivaldybės valdomų įmonių išorės finansinį, atitikties ir veiklos auditus bei vertinimus;
.	kiekvienais metais iki gegužės 15 dienos parengia ir Šiaulių miesto savivaldybės tarybos reglamento (toliau – Reglamentas) nustatyta tvarka pateikia Savivaldybės tarybai išvadą dėl pateikto tvirtinti Savivaldybės metinių ataskaitų rinkinio, savivaldybės biudžeto ir turto naudojimo;
.	rengia ir Savivaldybės tarybai teikia sprendimams priimti reikalingas išvadas dėl Savivaldybės prisiimamų įsipareigojimų pagal paskolų, finansinės nuomos (lizingo) ir kitų įsipareigojamųjų skolos dokumentų sutartis, garantijų suteikimo kreditoriams už Savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis;
.	rengia ir Savivaldybės tarybai teikia išvadą dėl Savivaldybės galimybių prisiimti ilgalaikius finansinius įsipareigojimus pagal viešojo ir privataus sektorių partnerystės projektą, teisines galimybes privačiam subjektui perduoti viešojo subjekto funkcijoms priskirtos veiklos ir (ar) ekonominės veiklos vykdymą ir šioms veikloms vykdyti reikalingą Savivaldybės ir (arba) Savivaldybės kontroliuojamų juridinių asmenų turtą, viešojo ir privataus sektorių partnerystės projektų konsolidavimo (jeigu toks konsolidavimas numatomas) sąlygas, taip pat teikia išvadą dėl pritarimo galutinėms viešojo ir privataus sektorių partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projekto įgyvendinimo tikslingumo nurodytų partnerystės projekto sąlygų;
.	rengia ir Savivaldybės tarybai teikia sprendimams priimti reikalingas išvadas dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat dėl iš valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo;
.	rengia ir Savivaldybės tarybai teikia sprendimams priimti reikalingas išvadas dėl galimybės Savivaldybei prisiimti finansinius įsipareigojimus dėl prioritetinės Šiaulių miesto savivaldybės infrastruktūros plėtros; 
.	Valstybės kontrolės prašymu teikia Tarnybos atliktų auditų ataskaitas ir darbo dokumentus audito išorinei peržiūrai atlikti; 
.	atlieka įstatymuose ir kituose teisės aktuose priskirtas funkcijas.

 SKYRIUS


.	Tarnyba, įgyvendindama jai pavestas funkcijas, turi teisę:
.	reikalauti, kad finansinio, atitikties ir veiklos audito ar vertinimo metu ar kitų kontrolės funkcijų vykdymo metu Tarnybos darbuotojai netrukdomai įeitų į audituojamo ar tikrinamo subjekto patalpas;
.	gauti iš audituojamų ar tikrinamų subjektų finansiniam, atitikties ir veiklos auditui ar vertinimui bei kitoms kontrolės funkcijoms atlikti reikalingus dokumentus ar jų kopijas, informaciją, duomenis, audituojamų ar tikrinamų subjektų vadovų ir kitų darbuotojų rašytinius, žodinius paaiškinimus ir pasitelkti ekspertus (specialistus), turinčius reikiamų žinių, patikrinimo metu iškilusiems klausimams spręsti;
.	reikalauti, kad Savivaldybės administracijos Centralizuoto vidaus audito skyrius (toliau – Centralizuoto vidaus audito skyrius) pateiktų ateinančių metų savo veiklos plano projektą iki einamųjų metų lapkričio 1 dienos tarpusavio veiklos koordinavimo tikslais;
.	pasinaudoti Centralizuoto vidaus audito skyriaus atliktų auditų ataskaitomis ir darbo dokumentais, būtinais vidaus kontrolės vertinimui atlikti, jeigu audito subjektas ir tikslai sutampa, taip pat turi teisę susipažinti su kitų išorės auditų savivaldybės įstaigose ir įmonėse dokumentais;
.	veiklos plane numatytam išorės finansiniam, atitikties ir veiklos auditui ar vertinimui atlikti ir (ar) atliktam auditui peržiūrėti gali bendradarbiavimo sutarčių pagrindu pasitelkti kitų savivaldybių kontrolės ir audito tarnybų valstybės tarnautojus ir darbuotojus, dirbančius pagal darbo sutartis;
.	jungtis į asociacijas įstatymų nustatyta tvarka;
.	naudotis kitomis įstatymų ir kitų teisės aktų suteiktomis teisėmis.

.	Tarnybai vadovauja ir už jos veiklą atsako Savivaldybės kontrolierius. 
.	Savivaldybės kontrolierius vadovavimą Tarnybai įgyvendina leisdamas įsakymus, duodamas pavedimus, sudarydamas planus, priimdamas sprendimus, kitais įstatymų ir teisės aktų nustatytais būdais, formomis ir priemonėmis.
.	Tarnybos vidaus darbą reglamentuoja Tarnybos Darbo tvarkos taisyklės, valstybės tarnautojų ir darbuotojų, dirbančių pagal darbo sutartis, pareigybių aprašymai, kiti vidaus administravimo teisės aktai.
.	Tarnybos veikla organizuojama vadovaujantis Tarnybos veiklos planais.
.	Savivaldybės kontrolieriaus, Tarnybos valstybės tarnautojų, darbuotojų, dirbančių pagal darbo sutartis, darbo santykių teisiniai pagrindai nustatyti Valstybės tarnybos įstatyme, Darbo kodekse ir Vietos savivaldos įstatyme. Savivaldybės kontrolieriaus, kitų Tarnybos
valstybės tarnautojų ir darbuotojų, dirbančių pagal darbo sutartis, darbo užmokestis nustatomas
vadovaujantis įstatymais ir kitais teisės aktais.
.	Savivaldybės kontrolierius į pareigas priimamas konkurso būdu arba Vietos savivaldos įstatymo nustatytu atveju be konkurso ir iš jų atleidžiamas Valstybės tarnybos įstatymo nustatyta tvarka. Savivaldybės kontrolierius privalo turėti aukštąjį universitetinį išsilavinimą ir ne mažesnę kaip 3 metų darbo finansų, ekonomikos, teisės, audito arba kontrolės srityse patirtį. Jeigu Savivaldybės kontrolieriaus pirmosios kadencijos Tarnybos veiklą Savivaldybės tarybos Kontrolės komitetas įvertina teigiamai, Savivaldybės kontrolierius gali būti skiriamas antrai kadencijai be konkurso.
.	Laikinai nesant Savivaldybės kontrolieriaus, jo funkcijas vykdo Savivaldybės kontrolieriaus pavaduotojas arba kitas paskirtas Tarnybos darbuotojas.
.	Savivaldybės kontrolierius:
.	teikia Savivaldybės tarybai tvirtinti Tarnybos nuostatus;
.	tvirtina Tarnybos struktūrą, valstybės tarnautojų ir darbuotojų, dirbančių pagal darbo sutartis, pareigybių skaičių ir pareigybių sąrašą, pareigybių aprašymus; Valstybės tarnybos įstatymo nustatyta tvarka priima į pareigas ir iš jų atleidžia valstybės tarnautojus ir Darbo kodekso nustatyta tvarka priima į darbą ir iš jo atleidžia darbuotojus, dirbančius pagal darbo sutartis, atlieka kitas Tarnybos personalo valdymo funkcijas; priima įsakymus dėl savo vykimo į komandiruotes bei atostogų suteikimo;
.	organizuoja Tarnybos darbą, valstybės tarnautojų ir darbuotojų, dirbančių pagal darbo sutartis, mokymą ir jų kvalifikacijos tobulinimą;
.	sudaro Tarnybos veiklos plano projektą, jį teikia Savivaldybės tarybos Kontrolės komitetui, su šio plano projektu supažindina Centralizuoto vidaus audito skyrių; kiekvienais metais iki einamųjų metų lapkričio 15 dienos patvirtina ateinančių metų Tarnybos veiklos planą, organizuoja jo vykdymą ir yra už tai atsakingas; prireikus patvirtintą Tarnybos veiklos planą tikslina bendra plano tvirtinimo tvarka;
.	Tarnybos veiklos planą kiekvienais metais per 10 dienų nuo jo patvirtinimo pateikia Valstybės kontrolei;
.	turi teisę dalyvauti Savivaldybės tarybos, komitetų, kolegijos, komisijų posėdžiuose ir pareikšti nuomonę savo kompetencijos klausimais;
.	Valstybės kontrolieriaus rašytiniu prašymu gali dalyvauti ar pavesti Tarnybos valstybės tarnautojams ir darbuotojams, dirbantiems pagal darbo sutartis, pagal jų kompetenciją dalyvauti Valstybės kontrolės atliekamuose Savivaldybės administravimo subjektų finansiniuose, atitikties ir veiklos audituose;
.	pats atlieka ir (ar) skiria Tarnybos valstybės tarnautojus ir darbuotojus, dirbančius pagal darbo sutartis, atlikti išorės finansinį, atitikties ir veiklos auditą, įgyvendina įstatymuose ir kituose teisės aktuose priskirtas funkcijas;
.	priima sprendimus pagal atlikto finansinio, atitikties ir veiklos audito ataskaitas, nurodo Savivaldybės merui, audituotų subjektų vadovams jų veiklos trūkumus ir nustato terminą, per kurį turi būti pašalinti nustatyti teisės aktų pažeidimai. Savivaldybės meras, audituotų subjektų vadovai per Savivaldybės kontrolieriaus nustatytą terminą, ne trumpesnį kaip 30 dienų, privalo ištaisyti audito metu nustatytus jų veiklos trūkumus ir pažeidimus ir apie jų pašalinimą raštu pranešti Savivaldybės kontrolieriui;
.	teikia Savivaldybės merui, Savivaldybės tarybai, audituotų subjektų vadovams išvadas, ataskaitas ir sprendimus, kurie buvo priimti dėl finansinio, atitikties ir veiklos audito metu nustatytų ir nepašalintų teisės aktų pažeidimų. Audito ataskaitos ir išvados skelbiamos Savivaldybės interneto svetainėje www.siauliai.lt (toliau – Savivaldybės interneto svetainė), o jeigu įmanoma, – ir per kitas visuomenės informavimo priemones;
.	finansinio, atitikties ir veiklos audito ar vertinimo metu nustatęs nusikalstamos veikos požymių, apie tai praneša teisėsaugos institucijoms;
.	imasi prevencinių priemonių, kad būtų ištaisyti ir nepasikartotų nustatyti teisės aktų pažeidimai;
.	nagrinėja iš gyventojų gaunamus prašymus, pranešimus, skundus ir pareiškimus dėl Savivaldybės lėšų ir turto, patikėjimo teise valdomo valstybės turto naudojimo, valdymo ir disponavimo juo ir teikia išvadas dėl tokio tyrimo rezultatų;
.	įstatymų ir kitų teisės aktų nustatyta tvarka teikia informaciją valstybės ir savivaldybės institucijoms;
.	Reglamento nustatyta tvarka ir terminais pateikia Tarnybos metinių ataskaitų rinkinį ir jį paskelbia Savivaldybės interneto svetainėje;
.	Savivaldybės tarybos arba Savivaldybės tarybos Kontrolės komiteto prašymu teikia informaciją pagal savo kompetenciją;
.	atlieka savivaldybės biudžeto vykdymo ir kitų piniginių išteklių naudojimo auditą;
.	atsako už įstatymuose ir kituose teisės aktuose nustatytų Tarnybos įgaliojimų vykdymą, taip pat už nepagrįstos ir neteisingos audito išvados pateikimą;
.	sudaro sąlygas Valstybės kontrolei dalyvauti atliekant Savivaldybės metinių ataskaitų rinkinio auditą tokiu mastu, kad Valstybės kontrolė surinktų tinkamus ir pakankamus įrodymus, reikalingus išvadai dėl nacionalinio metinių ataskaitų rinkinio parengti, ir teikia Valstybės kontrolei duomenis apie Savivaldybės metinių ataskaitų rinkinio audito rezultatus.
.	Tarnybos valstybės tarnautojai ir darbuotojai, dirbantys pagal darbo sutartis:
.	Savivaldybės kontrolieriaus pavedimu atlieka audituojamų subjektų eilinius ir veiklos plane nenumatytus finansinius, atitikties ir veiklos auditus;
.	įstatymų nustatyta tvarka atsako už jiems nustatytų funkcijų netinkamą atlikimą, už nepagrįstos ar neteisingos audito išvados pateikimą;
.	vykdo kitas įstatymų ir kitų teisės aktų nustatytas funkcijas, kitus Savivaldybės kontrolieriaus pavedimus ir užduotis.
.	Tarnyba bendradarbiauja ir palaiko tarnybinius ir profesinius ryšius su Valstybės kontrole, Savivaldybių kontrolierių asociacija, kitomis audito institucijomis, įstaigomis, vidaus audito tarnybomis, valstybės ir savivaldybės institucijomis.

.	Tarnybos atliekamo audito išorinę peržiūrą atlieka Valstybės kontrolė.
.	Tarnybos finansinės veiklos kontrolė vykdoma teisės aktų nustatyta tvarka. 
.	Tarnybos vieši pranešimai, metinių ataskaitų rinkiniai, audito ataskaitos ir išvados skelbiamos Savivaldybės interneto svetainėje, jei reikia, ir kitose visuomenės informavimo priemonėse.

.	Nuostatuose neaptarti Tarnybos veiklos klausimai sprendžiami vadovaujantis įstatymais ir kitais teisės aktais.
.	Tarnybos nuostatus tvirtina ir keičia Savivaldybės taryba. Pakeisti Tarnybos Nuostatai įsigalioja nuo jų įregistravimo Juridinių asmenų registre dienos. 
.	Tarnyba pertvarkoma, reorganizuojama ir likviduojama įstatymų ir kitų teisės aktų nustatyta tvarka. Sprendimą dėl Tarnybos pertvarkymo, likvidavimo ar reorganizavimo priima Savivaldybės taryba.

